ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *16/11/2*021**

**Απογραφή Πληθυσμού-Κατοικιών 2021-** **Αγαπώ την Αγία Βαρβάρα, Απογράφομαι στον δήμο μου.**

**«Όλοι Μετράμε»** είναι το σύνθημα της Απογραφής Πληθυσμού-Κατοικιών 2021 που βρίσκεται σε εξέλιξη. Καλούμε όλους τους κατοίκους της πόλης μας να ανταποκριθούν με συνέπεια και ευθύνη στην απογραφή, ώστε να «μετρηθούμε σωστά**». Είναι σημαντικό να απογραφούμε στον δήμο μας διότι οι επιχορηγήσεις από το κράτος γίνονται με πληθυσμιακά κριτήρια.**

Λόγω της πανδημίας η διαδικασία της απογραφής έχει διαφοροποιηθεί από τις προηγούμενες απογραφές. Με σύμμαχο την τεχνολογία, αξιοποιείται ο σύνδεσμος <https://www.gov.gr/ipiresies/polites-kai-kathemerinoteta/apographe-plethusmou-katoikion-2021/apographe-plethusmou-katoikion-2021> για αυτοαπογραφή των πολιτών.

Οι απογραφείς επισκέπτονται τα νοικοκυριά προκειμένου να διανείμουν τον **μοναδικό κωδικό απογραφής ανά νοικοκυριό. Για την αυτοαπογραφή απαραίτητοι είναι και οι κωδικοί taxisnet.** Όσοι πολίτες δεν έχουν τη δυνατότητα να αυτοαπογραφούν, θα απογραφούν μετά τις 26 Νοεμβρίου με τον παραδοσιακό τρόπο πόρτα-πόρτα, κατόπιν συνεννόησης με τον απογραφέα.

Για τις ανάγκες της απογραφής ο δήμος μας παραχώρησε στην Ελληνική Στατιστική Αρχή την παλαιά αίθουσα του δημοτικού συμβουλίου στην οδό Ελευθερίου Βενιζέλου αρ. 55, 1ο όροφο, τηλέφωνο επικοινωνίας: 2160029200. Επίσης, λειτουργεί η κεντρική τηλεφωνική γραμμή: **2111212031 που αφορά στον δήμο μας.**

**Αγαπώ την Αγία Βαρβάρα, Απογράφομαι στον δήμο μου.**